Viktorija Senkutė

Viktorija Senkutė (g. 1996 m. balandžio 12 d. Trakuose) – Lietuvos irkluotoja ir dviratininkė, olimpietė.Viktorija Senkutė – apie sekėjų žinutes, gyvenimą su liga ir žavinčias sužadėtinio savybes

 Biografija 
2018 m. Senkutė tapo Europos jaunimo iki 23 metų amžiaus čempionato sidabro medalininke dviviečių valčių rungtyje.

2019 m. pasaulio akademinio irklavimo čempionate užimta 29-oji vieta. Po nesėkmingo pasirodymo suaugusiųjų varžybose tuometinė Lietuvos irklavimo federacija panaikino finansavimą sportininkei dėl ko Senkutė pasitraukė iš irklavimo.

Pasitraukusi iš irklavimo Senkutė pradėjo varžytis dviračių sporto varžybose. Sportininkė tapo Lietuvos plento vicečempione. 2021 m. Europos plento dviračių sporto čempionate užėmė 32-ą vietą.

Pasikeitus Lietuvos irklavimo federacijos vadovams Senkutė sugrįžo į irklavimą. 2022 m. Europos akademinio irklavimo čempionate lietuvė finišavo ketvirta B finale ir galutinėje rikiuotėje liko 10-a. Tais pačiais metais vykusiame pasaulio čempionate Senkutė kartu su Lietuvos keturviete rinktine (Dovilė Rimkutė, Donata Karalienė, Ieva Adomavičiūtė) užėmė 7-ą vietą.

2023 m. pasaulio akademinio irklavimo čempionate Senkutė užėmė šeštą vietą moterų vienviečių valčių kategorijoje bei pelnė kelialapį į 2024 m. vasaros olimpines žaidynes.D. Rimkutei ir D. Karalienei – pasaulio čempionato sidabras, D. Nemeravičiui – olimpinis kelialapis 

2024 m. rugpjūčio 3 d. Paryžiaus olimpinėse žaidynese V. Senkutė iškovojo bronzos medalį.

2024 m. Lietuvos sporto apdovanojimuose pelnė metų proveržio apdovanojimą bei dar buvo nominuota metų sportininkės kategorijoje.

 Asmeninis gyvenimas 
Viktorija gimė sportininkų šeimoje, jos tėvas irgi buvo irkluotojas.

Kai Viktorijai buvo 15 metų, jai diagnozuota židininė epilepsija, kurios simptomus jaus visą gyvenimą.

Senkutės gyvenimo partneris yra olimpietis baidarininkas Simonas Maldonis.

 Šaltiniai 

 Nuorodos 
 Tarptautinės irklavimo federacijos profilis

Kategorija:Lietuvos irkluotojai
Kategorija:Lietuvos olimpiečiai
Kategorija:Lietuvos dviratininkai